pythainlp/thai_wikipedia_clean_20230101 huggingface dataset:
ด็องตงมีเข้ามีส่วนร่วมครั้งแรกในการปฏิวัติในฐานะประธานสโมสรกอร์เดลีเย (Cordeliers) หนึ่งในสมาคมสำคัญในช่วงต้นการปฏิวัติ สมาคมนี้เป็นศูนย์รวมของหลักนิยมที่ว่าฝรั่งเศสควรเป็นประเทศของประชาชนภายใต้อำนาจอธิปไตยของปวงชน พวกเขาเป็นกลุ่มคนแรก ๆ ที่ออกมากล่าวโจมตีราชสำนักว่าทำตัวเป็นศัตรูต่อหลักเสรีภาพ และยังป่าวประกาศถึงความจำเป็นในการเคลื่อนไหวครั้งใหญ่
ในช่วงสมัยแห่งความน่าสะพรึงกลัว เขาในฐานะเลขาสภาพยายามผลักดันให้สภาฝรั่งเศสรักษาสันติภาพกับบรรดาต่างชาติไว้ แต่ท้ายที่สุด สภาก็ประกาศสงครามกับมหาอำนาจยุโรปอย่างอังกฤษ สเปน และโปรตุเกส ด็องตงหันไปร่วมมือกับนักหนังสือพิมพ์คนหนึ่ง ลงบทความหนังสือพิมพ์ชื่อ " Le Vieux Cordelier" ซึ่งเรียกร้องให้ยุติสมัยแห่งความน่าสะพรึงกลัวและการกีดกันศาสนาคริสต์ รวมถึงวิพากษ์วิจารณ์คณะกรรมาธิการความปลอดภัยฯ การกระทำนี้ทำให้เขาขัดแย้งกับคณะกรรมาธิการความปลอดภัยฯ ซึ่งมักซีมีเลียง รอแบ็สปีแยร์ กุมอำนาจอยู่ ส่งผลให้เริ่มมีคนพยายามขุดคุ้ยหาความผิดของเขา
ด็องตงถูกฟ้องร้องในข้อหาทุจริตรับผลประโยชน์ในช่วงที่เขาเรืองอำนาจ เขาถูกเพื่อนร่วมงานของเขาให้การถึงความอู้ฟู่ในช่วงการปฏิวัติฯ รวมไปถึงทรัพย์สินอันไม่สามารถอธิบายที่มาได้ แต่หลักฐานที่นำมาแสดงกลับค่อนข้างคลุมเครือและไม่ปะติดปะต่อ ตัวด็องตงเองแม้จะถูกฟ้องร้องแต่ก็ไม่หนีไปไหนและยังคงทำงานที่สภา ในที่สุดด็องตงก็ถูกเข้าจับกุมอย่างฉับพลันในวันที่ 30 มีนาคม ค.ศ. 1794 และถูกนำตัวไปประหารด้วยกิโยตีนในอีก 6 วันให้หลัง
ตัวตนของด็องตงเป็นที่ถกเถียงกันในหมู่นักประวัติศาสตร์รุ่นหลัง นักประวัติศาสตร์อย่างตีแยร์และมีแนได้ยกย่องด็องตงให้เป็นนักปฏิวัติผู้ยิ่งใหญ่ เปี่ยมด้วยปัญญาและความอดทนอดกลั้นต่อการใช้ความรุนแรง ในขณะที่ลามาร์ตีนมองว่าด็องตงเป็นบุรุษไร้เกียรติ ไร้หลักการและจรรยา คอยเสาะแสวงหาแต่อำนาจในยุคปฏิวัติ
ฟาโรห์แรเมซีสที่ 3
ฟาโรห์อูเซอมาอัตเร เมริอามุน แรเมซีสที่ 3 เป็นฟาโรห์แห่งราชวงศ์ที่สองและได้รับการยกย่องว่าเป็นมหากษัตริย์องค์สุดท้ายที่มีอำนาจเหนืออียิปต์ รัชกาลยาวของพระองค์เห็นการลดลงของการเมืองอียิปต์และอำนาจทางเศรษฐกิจที่เชื่อมโยงกับชุดของการรุกรานและปัญหาเศรษฐกิจภายใน
กลีเซอ 504 บี
กลีเซอ 504 บี  เป็นดาวเคราะห์นอกระบบที่โคจรรอบดาวฤกษ์แก๊สยักษ์ กลีเซอ 504 ค้นพบโดย การถ่ายภาพตรงโดยใช่ HiCIAO และระบบเลนส์ปรับ AO188 บนกล้องโทรทรรศน์ซุบารุ 8.2 เมตร ในหอดูดาว Mauna Kea ,รัฐฮาวาย
พระเจ้าราชวรวงศ์เธอ พระองค์เจ้านฤมล
พระเจ้าราชวรวงศ์เธอ พระองค์เจ้านฤมล หรือ น้อยนฤมล (พ.ศ. 2347 — พ.ศ. 2367) พระราชธิดาพระองค์ที่ 14 ในสมเด็จพระบวรราชเจ้ามหาเสนานุรักษ์ประสูติแต่เจ้าจอมมารดาสำลี
พระเจ้าราชวรวงศ์เธอ พระองค์เจ้านฤมล ประสูติเมื่อพ.ศ. 2347 เป็นพระธิดาในสมเด็จพระบวรราชเจ้ามหาเสนานุรักษ์ประสูติแต่เจ้าจอมมารดาสำลี พระราชธิดาในสมเด็จพระเจ้ากรุงธนบุรี มีพระเชษฐา พระเชษฐภคินีร่วมเจ้าจอมมารดา 6 พระองค์
พระองค์เจ้านฤมลเป็นเจ้านายฝ่ายพระราชวังบวรสถานมงคล 1 ใน 2 พระองค์ที่ได้โสกันต์ในแผ่นดินพระบาทสมเด็จพระพุทธเลิศหล้านภาลัย (อีกพระองค์หนึ่งคือพระองค์เจ้าพงศ์อิศเรศร์ในเดือนมีนาคม พ.ศ. 2356) โดยพระองค์ได้รับพระราชทานโสกันต์ในเดือนมีนาคม พ.ศ. 2358 ซึ่งในครั้งนั้นมีเขาไกรลาสด้วย แต่ขนาดเล็กกว่าในพระบรมมหาราชวัง และเป็นพระราชพิธีคล้ายกับพระราชพิธีโสกันต์เจ้าฟ้า เพราะพระบาทสมเด็จพระพุทธเลิศหล้านภาลัยทรงนับถือว่าพระองค์เจ้า 2 พระองค์นั้น ประสูติแต่พระมารดาเป็นพระราชธิดาสมเด็จพระเจ้ากรุงธนบุรี แต่เพราะมีเหตุจึงมิได้โปรดให้เป็นเจ้าฟ้า
พระเจ้าราชวรวงศ์เธอ พระองค์เจ้านฤมล สิ้นพระชนม์ในรัชกาลที่ 2 เมื่อพ.ศ. 2367 พระชันษา 20 ปี
สุภาพสตรีหมายเลขหนึ่งของประเทศฝรั่งเศส
วิทยาลัยเทคโนโลยีและอุตสาหกรรมการต่อเรือหนองคาย สอฉ.๑
วิทยาลัยการอาชีพหนองคาย  หรือชื่อเดิม วิทยาลัยเทคโนโลยีและอุตสาหกรรมการต่อเรือหนองคาย  หน่วยงานหนึ่งในสถาบันการอาชีวศึกษาภาคตะวันออกเฉียงเหนือ ๑ ในกำกับสำนักงานคณะกรรมการการอาชีวศึกษา กระทรวงศึกษาธิการ เปิดทำการเรียนการสอนระดับ ปริญญาตรี ประกาศนียบัตรวิชาชีพชั้นสูง (ปวส.) และประกาศนียบัตรวิชาชีพ (ปวช.) ตั้งอยู่ที่อำเภอเมืองหนองคาย จังหวัดหนองคาย เว็
วิทยาลัยเทคโนโลยีและอุตสาหกรรมการต่อเรือหนองคาย แรกเริ่มโดยกระทรวงศึกษาธิการรับโอนศูนย์ฝึกต่อเรือหนองคาย จากกระทรวงพัฒนาการแห่งชาติ เมื่อวันที่ 15 ตุลาคม 2517
วันที่ 1 ตุลาคม 2518 กระทรวงศึกษาธิการได้ประกาศเปลี่ยนชื่อเป็น "โรงเรียนอุตสาหกรรมต่อเรือหนองคาย" สังกัดกองโรงเรียน กรมอาชีวศึกษาและอนุมัติให้เปิดทำการสอนในหลักสูตรประกาศนียบัตรช่างฝีมือ (ปชม.)ในสาขาการต่อเรือ และหลักสูตรวิชาชีพระยะสั้น
วันที่ 10 มีนาคม 2525 กระทรวงศึกษาธิการได้ประกาศเปลี่ยนชื่อเป็น "ศูนย์ฝึกวิชาชีพอุตสาหกรรมและการต่อเรือหนองคาย" มีฐานะเทียบเท่าวิทยาลัยเทคนิค สังกัดกองวิทยาลัยเทคนิค กรมอาชีวศึกษา
วันที่ 15 มีนาคม 2532 กระทรวงศึกษาธิการได้ประกาศให้เปิดสอนหลักสูตรประกาศนียบัตรวิชาชีพ (ปวช.) ในสาขาวิชาช่างต่อเรือเหล็ก และ ช่างต่อเรือไม้- ไฟเบอร์กลาส
วันที่ 4 ธันวาคม 2534 กระทรวงศึกษาธิการได้ประกาศเปลี่ยนชื่อเป็น"วิทยาลัยการต่อเรือหนองคาย" สังกัดกองวิทยาลัยเทคนิค กรมอาชีวศึกษา
วันที่ 18 มีนาคม 2537 กระทรวงศึกษาธิการ ได้ประกาศเปลี่ยนชื่อเป็น "วิทยาลัยเทคโนโลยีและอุตสาหกรรมการต่อเรือหนองคาย" สังกัด กองวิทยาลัยเทคนิคกรมอาชีวศึกษา
วันที่ 21 ธันวาคม 2564 กระทรวงศึกษาธิการ ได้ประกาศเปลี่ยนชื่อเป็น "วิทยาลัยการอาชีพหนองคาย" สังกัดสำนักงานคณะกรรมการการอาชีพศึกษา
วิทยาลัยการอาชีพหนองคาย เปิดสอนระดับปริญญาตรี ประกาศนียบัตรวิชาชีพชั้นสูง (ปวส.) และประกาศนียบัตรวิชาชีพ (ปวช.)
สาขาวิชาคอมพิวเตอร์ธุรกิจ
วิทยาลัยเทคโนโลยีและอุตสาหกรรมการต่อเรือหนองคาย
วิทยาลัยเทคโนโลยีและอุตสาหกรรมการต่อเรือพระนครศรีอยุธยา สถาบันการอาชีวศึกษาภาคกลาง ๑
วิทยาลัยเทคโนโลยีและอุตสาหกรรมการต่อเรือพระนครศรีอยุธยา  เป็นวิทยาลัยด้านอุตสาหกรรมเรือ 1 ใน 3 ของประเทศไทย และหน่วยงานหนึ่งในสถาบันการอาชีวศึกษาภาคกลาง ๑ ในกำกับสำนักงานคณะกรรมการการอาชีวศึกษา กระทรวงศึกษาธิการ เปิดทำการเรียนการสอนระดับประกาศนียบัตรวิชาชีพชั้นสูง (ปวส.) และประกาศนียบัตรวิชาชีพ (ปวช.) ตั้งอยู่ที่อำเภอพระนครศรีอยุธยา จังหวัดพระนครศรีอยุธยา
วิทยาลัยเทคโนโลยีและอุตสาหกรรมการต่อเรือพระนครศรีอยุธยา แรกเริ่มจัดตั้งขึ้นเมื่อปี  พ.ศ. 2482 โดยกระทรวงศึกษาธิการ ณ บริเวณพระตำหนักเพนียดคล้องช้าง ตำบลสวนพริก อำเภอกรุงเก่า จังหวัดพระนครศรีอยุธยา ใช้ชื่อว่าโรงเรียนหัตถกรรมพระนครศรีอยุธยา
ในปี  พ.ศ. 2489 โรงเรียนนี้ได้ ถูกแยกเป็นโรงเรียนช่างปั้นและโรงเรียนช่างต่อเรือ ในส่วนของโรงเรียนช่างปั้น ได้ย้ายขึ้นมาอยู่ในเกาะเมืองและพัฒนาเป็นวิทยาลัยเทคนิคพระนครศรีอยุธยา ในปัจจุบันส่วนที่เป็นโรงเรียนช่างต่อเรือได้ย้ายไปอยู่บนเกาะลอยบริเวณพระตำหนักสะพานเกลือ ตำบลหัวรอ  บนเนื้อที่  19  ไร่  2  งาน  และใช้ชื่อว่าโรงเรียนช่างต่อเรือพระนครศรีอยุธยาเปิดสอนการต่อเรือพื้นเมืองเป็นหลัก  และเพิ่มสาขาวิชาที่  เกี่ยวข้องเรื่อยมา
ต่อมาในปี 2519 มีประกาศของกระทรวงศึกษาธิการให้รวมกับโรงเรียนการช่างสตรีและโรงเรียนการช่างพระนครศรีอยุธยา แล้วใช้ชื่อเดียวกัน คือ วิทยาลัยอาชีวศึกษาพระนครศรีอยุธยา
ต่อมาในปี 2521 กระทรวงศึกษาธิการมีประกาศแยกวิทยาลัยอาชีวศึกษาออกเป็นสองวิทยาลัย คือ วิทยาลัยเทคนิคพระนครศรีอยุธยา และวิทยาลัยอาชีวศึกษาพระนครศรีอยุธยา โดยให้ส่วนที่เป็นช่างต่อเรือรวมอยู่กับวิทยาลัยเทคนิค
จนกระทั่งในปี พ.ศ. 2523  ได้แยกตัวออกมาเป็นวิทยาลัยการต่อเรือพระนครศรีอยุธยาและในปี พ.ศ. 2539 ได้เปลี่ยนชื่อเป็นวิทยาลัยเทคโนโลยีและอุตสาหกรรมการต่อเรือพระนครศรีอยุธยา พร้อมกับการเปิดสอนสาขาวิชาอื่นๆ เพิ่มเติมจากเดิมที่มีเพียงสาขาช่างต่อเรือเพียงอย่างเดียว
วิทยาลัยเทคโนโลยีและอุตสาหกรรมการต่อเรือพระนครศรีอยุธยา เปิดสอนระดับประกาศนียบัตรวิชาชีพชั้นสูง (ปวส.) และประกาศนียบัตรวิชาชีพ (ปวช.)
http://www.ayship.ac.th/
วิทยาลัยเทคโนโลยีและอุตสาหกรรมการต่อเรือพระนครศรีอยุธยา
ฟาโรห์แรเมซีสที่ 4
ฟาโรห์เฮกามาอัตเร เซทเทเพนอามุน แรเมซีสที่ 4 ฟาโรห์องค์ที่สามแห่งราชวงศ์ที่ยี่สิบของราชอาณาจักรใหม่ในสมัยอียิปต์โบราณพระนามของพระองค์ ก่อนขึ้นครองราชย์คือ อมอนอิร์คอปซาฟ พระองค์เป็นพระราชโอรสองค์ที่ห้าของฟาโรห์แรเมซีสที่ 3 และได้รับการสถาปนาให้ดำรงตำแหน่งมกุฎราชกุมารโดยปีที่ 22 ของเขาในการขึ้นครองราชย์เมื่อระยะที่สี่ของพี่ชายของพระองค์
วิทยาลัยเทคโนโลยีและอุตสาหกรรมการต่อเรือนครศรีธรรมราช สถาบันการอาชีวศึกษาภาคใต้ ๑
วิทยาลัยเทคโนโลยีและอุตสาหกรรมการต่อเรือนครศรีธรรมราช  เป็นวิทยาลัยด้านอุตสาหกรรมเรือ 1 ใน 3 ของประเทศไทย และหน่วยงานหนึ่งในสถาบันการอาชีวศึกษาภาคใต้ ๑ ในกำกับสำนักงานคณะกรรมการการอาชีวศึกษา กระทรวงศึกษาธิการ เปิดทำการเรียนการสอนระดับปริญญาตรี ประกาศนียบัตรวิชาชีพชั้นสูง (ปวส.) และประกาศนียบัตรวิชาชีพ (ปวช.) ตั้งอยู่ที่อำเภอปากพนัง จังหวัดนครศรีธรรมราช
วิทยาลัยเทคโนโลยีและอุตสาหกรรมการต่อเรือนครศรีธรรมราช แรกเริ่มโดยได้รับประกาศจากกระทรวงศึกษาธิการให้จัดตั้ง "วิทยาลัยเทคโนโลยีและอุตสาหกรรมการต่อเรือนครศรีธรรมราช" ตามแผนพัฒนาเศรษฐกิจและสังคมแห่งชาติฉบับที่ 7 เมื่อวันที่ 16 พฤศจิกายน 2530 เพื่อพัฒนาความรู้ ทักษะ และความสามารถเกี่ยวกับเทคโนโลยีสมัยใหม่ที่ใช้ในการประกอบอาชีพ แก่ประชาชนอย่างทั่วถึงและสนองความต้องการของตลาดแรงงานในการพัฒนาพื้นที่ ชายฝั่งทะเลภาคใต้ โดยได้รับความช่วยเหลือจากโครงการเงินกู้กองทุนความร่วมมือทางเศรษฐกิจโพ้นทะเลแห่งญี่ปุ่น(OECF)เป็นเงินกู้ประมาณ 400 ล้านบาท เพื่อใช้ในการจัดซื้อครุภัณฑ์ สำหรับการเรียนการสอน เริ่มเปิดทำการสอนครั้งแรก เมื่อวันที่ 16 พฤษภาคม 2538 โดยอาศัยสถานที่เรียนของวิทยาลัยเทคนิคนครศรีธรรมราช โดยเปิดทำการสอนครั้งแรก 2 แผนก คือ ระดับ ปวช. ช่างไฟฟ้ากำลังและช่างยนต์ ต่อมาได้เปิด แผนกอิเล็กทรอนิกส์ ในปีการศึกษา 2539 ช่างกลโรงงาน ช่างเชื่อมโลหะแผ่น และช่างต่อเรือ ในปีการศึกษา 2540 ต่อมาในปีพ.ศ. 2546 เปิดสอนในระดับเทียบเท่าปริญญาตรี ร่วมกับศูนย์ฝึกพาณิชยนาวี จ.สมุทรปราการ ในหลักสูตรพาณิชยนาวี (ฝ่ายช่างเครื่องกลเรือ) ปีพ.ศ. 2549 เปิดปวส.สาขาเทคโนโลยีคอมพิวเตอร์ สาขาเทคโนโลยีโลจิตติกส ์และการจัดบริหารโลจิตติกส์ (สาขางานบริหารการขนส่งทางเรือ)
วิทยาลัยเทคโนโลยีและอุตสาหกรรมการต่อเรือนครศรีธรรมราช เปิดสอนระดับปริญญาตรี ประกาศนียบัตรวิชาชีพชั้นสูง (ปวส.) และประกาศนียบัตรวิชาชีพ (ปวช.)
แฮร์รี เกร็กก์
เฮนรี "แฮร์รี" เกร็กก์ เอ็มบีอี  เกิดเมื่อวันที่ 27 ตุลาคม ค.ศ. 1932 เป็นอดีตนักฟุตบอลชาวไอร์แลนด์เหนือ เคยเล่นให้กับแมนเชสเตอร์ยูไนเต็ด ในตำแหน่งผู้รักษาประตู ตลอดในช่วงการคุมทีมของแมตต์ บัสบี เป็นจำนวน 247 นัด และเป็นหนึ่งในผู้รอดชีวิตจากเหตุการณ์ภัยพิบัติทางอากาศมิวนิก เมื่อปี ต.ศ. 1958
วิทยาลัยเทคโนโลยีและอุตสาหกรรมการต่อเรือนครศรีธรรมราช
ฟาโรห์แรเมซีสที่ 5
ฟาโรห์อูเซอร์เมตเร เซเคเปอร์เรนเร แรเมซีสที่ 5 (หรือเขียนว่า ฟาโรห์แรมเสส และ ฟาโรห์ราเมเสส) ฟาโรห์องค์ที่สี่ของราชวงศ์ที่ยี่สิบของอียิปต์และเป็นพระราชโอรสของฟาโรห์แรเมซีสที่ 4 และพระราชินีดูอาเทนโทเปต
การสิ้นพระชนม์ของฟาโรห์ราเมเสสที่ 5 ไม่เป็นที่รู้จักแต่เชื่อกันว่าพระองค์ครองราชบัลลังก์เกือบ 4 ปีเต็มจากพระราชบิดาและพระปิตุลาของพระองค์ผู้สืบทอดฟาโรห์แรเมซีสที่ 4 เนื่องจากฟาโรห์แรเมซีสที่ 5 ที่ฝังใน KV9 และจากบันทึกโอสตราคอน ว่าฟาโรห์พระองค์นี้ถูกฝังอยู่ในปีที่ 2 ของฟาโรห์แรเมซีสที่ 6 ซึ่งมีความผิดปกติสูงนับตั้งแต่อียิปต์ต้องมีฟาโรห์ที่จะมัมมี่และฝังไว้ได้อย่างแม่นยำ 70 วันในรัชกาลของผู้สืบทอดของพระองค์
ฟาโรห์แรเมซีสที่ 7
ฟาโรห์อูเซอร์เมตเร เซเตเพนเร เมริอามุน แรเมซีสที่ 7 (หรือเขียนว่า ฟาโรห์แรมเสส และ ฟาโรห์ราเมเสส) เป็นฟาโรห์ที่หกของราชวงศ์ที่ 20 ของอียิปต์โบราณ พระองค์ทรงครอบครองจากประมาณ 1,136-1,129 ปีก่อนคริสตกาล และเป็นบุตรชายของฟาโรห์แรเมซีสที่หก สำหรับการครองราชย์ของพระองค์เป็นระยะเวลาระหว่าง 1138-1131 ปีก่อนคริสตกาล เป็นระยะเวลา 7 ปี
ฟาโรห์แรเมซีสที่ 7 ถูกฝังอยู่ในสุสาน KV1 กับการตายของเขา มัมมี่ของเขายังไม่เคยพบมาก่อนแม้ว่าจะมีสี่ถ้วยที่จารึกชื่อฟาโรห์อยู่ใน "พระบรมราชวงศ์" ใน DB320 พร้อมซากศพของฟาโรห์อื่น ๆ
วิทยาลัยเกษตรและเทคโนโลยีร้อยเอ็ด สถาบันการอาชีวศึกษาเกษตรภาคตะวันออกเฉียงเหนือ
วิทยาลัยเกษตรและเทคโนโลยีร้อยเอ็ด (อังกฤษ : Roi At College of Agriculture and Technology ) เป็นวิทยาลัยด้านการเกษตร สังกัดสถาบันการอาชีวศึกษาเกษตรภาคตะวันออกเฉียงเหนือ ตั้งอยู่ในจังหวัดร้อยเอ็ด โดยเปิดสอน 3 หลักสูตร คือ ปวช., ปวส. และปริญญาตรี (ต่อเนื่อง)
วิทยาลัยเกษตรและเทคโนโลยีร้อยเอ็ด แรกเริ่มก่อตั้งมีฐานะเป็นโรงเรียนเกษตรกรรมร้อยเอ็ด   สังกัดกองวิทยาลัยเกษตรกรรม  เมื่อวันที่  14  กุมภาพันธ์  พ.ศ. 2520 โดยมีนายไพทูรย์   นนทลี  เป็นผู้บริหารโรงเรียนคนแรก และยกฐานะเป็นวิทยาลัยเกษตรกรรมร้อยเอ็ด  เมื่อปี พ.ศ. 2524   ต่อมาได้ประกาศจัดตั้งเป็นวิทยาลัยชุมชนสาเกตุนคร  ในวิทยาลัยเกษตรกรรมร้อยเอ็ด  ในปี พ.ศ. 2537   และได้รับการเปลี่ยนชื่อเป็นวิทยาลัยเกษตรและเทคโนโลยีร้อยเอ็ด  ในปี 2539   และในปัจจุบันสังกัดอาชีวศึกษาจังหวัดร้อยเอ็ด  สำนักงานคณะกรรมการการอาชีวศึกษากระทรวงศึกษาธิการ   ตามการปฏิรูประบบราชการของรัฐธรรมนูญ      พุทธศักราช   2540
วิทยาลัยเกษตรและเทคโนโลยีร้อยเอ็ด ได้ดำเนินการเปิดสอน  ในปี  2522  จนถึงปัจจุบันได้จัดการศึกษา โดยมีวัตถุประสงค์และเป้าหมาย ในการผลิตกำลังคนด้านช่างฝีมือ กึ่งฝีมือ เทคนิคและเทคโนโลยี เน้นการมีทักษะวิชาชีพ มีคุณธรรมจริยธรรม   ร่วมมือกับชุมชนในการพัฒนาท้องถิ่น  สังคม  จัดการศึกษาตามพระราชดำริ เศรษฐกิจพอเพียงสอดคล้องกับพระราชบัญญัติการศึกษาแห่งชาติ       พุทธศักราช  2542   ซึ่งวิทยาลัยได้เปิดสอน   หลักสูตรประกาศนียบัตรวิชาชีพ  (ปวช.)    หลักสูตรประกาศนียบัตรวิชาชีพชั้นสูง (ปวส.)   และหลักสูตรวิทยาศาสตร์บัณฑิตในระดับปริญญาตรี  (หลักสูตรต่อเนื่อง 2 ปี หลังอนุปริญญา) ในการเปิดสอนและฝึกอบรม  วิทยาลัยได้ทำการเปิดสอนและฝึกอบรม  วิทยาลัยได้ทำการเปิดสอนหลากหลายสาขาวิชา ตามความต้องการของชุมชนและตลาดแรงงาน ทั้งประเภทวิชาเกษตรกรรม  พาณิชยกรรม    ช่างอุตสาหกรรม   และบริหารธุรกิจ
ปัจจุบันวิทยาลัยได้เปิดสอนใน  7 แผนกวิชา ได้แก่  แผนกวิชาพืชศาสตร์  สัตวศาสตร์  อุตสาหกรรมเกษตร   ประมง    พื้นฐาน   บริหารธุรกิจ   และช่างอุตสาหกรรม    ในหลักสูตรประกาศนียบัตรวิชาชีพซึ่งวิทยาลัยฯ   ได้จัดการศึกษาตามโครงการปฏิรูปการศึกษาเพื่อชีวิต    เปิดโอกาสให้บุตรหลานของเกษตรกรที่ยากจน  ได้ศึกษาต่อโดยยกเว้นค่าเล่าเรียน   ตลอดหลักสูตรการศึกษา  3  ปี    พร้อมจัดสถานที่พักอาศัย   มีทุนอุดหนุนให้ทำโครงการเกษตรคนละ  5,000  บาท/ปี  นอกจากนี้ใน หลักสูตรประกาศนียบัตรวิชาชีพชั้นสูง วิทยาลัยได้จัดทำโครงการเปิดสอนหลักสูตรประกาศนียบัตรวิชาชีพชั้นสูง  สาขาพืชศาสตร์ ร่วมกับ (ARAVA)  INTERNATIONAL CENTER FOR AGRICULTURAL TRAINING ( AICAT ) ประเทศอิสราเอล
สภาพทั่วไปของวิทยาลัยฯ วิทยาลัยฯได้จัดทำ Master Farm Plan จัดพื้นที่เป็นสัดส่วน    โดยมีอาคารเรียน      อาคารประกอบจำนวนหนึ่งกระจายตามพื้นที่เป็นสัดส่วนตามสาขาวิชา     บริเวณระหว่างอาคารมีภูมิทัศน์ที่ร่มรื่น  สวยงาม  มีเก้าอี้สนามนั่งพักผ่อนอย่างพอเพียง   บ้านพักอาศัยของนักเรียน    นักศึกษาและบุคลากร  จัดเป็นสัดส่วนและดูแลรักษาให้อยู่ในสภาพที่ดีพร้อมใช้งาน สภาพพื้นที่ทั่วไปจัดเป็นแปลงพืช   ไม้ผล   ไม้ดอก   พืชผัก   โรงเรือนสัตว์   คอกสัตว์   เป็นต้น  จัดระบบชลประทานเพื่อการเกษตรทั้งการทั้งการกักเก็บน้ำและการระบายน้ำเพื่อ ป้องกันน้ำท่วม ลักษณะดิน เป็นดินปนทราย ( ดินชุดสันป่าตอง : Sp Series )  การจัดการฟาร์ม เป็นการจัดการฟาร์มเชิงธุรกิจ เพื่อเน้นการบริหารจัดการที่เลี้ยงตนเองได้   เพื่อเป็นแบบอย่างและเป็นฟาร์มสาธิตแก่เกษตรกรผู้สนใจและเป็นสถานที่ฝึก ปฏิบัติงานด้วยการเรียนรู้จากการปฏิบัติจริงของนักเรียนนักศึกษา เป็นสถานที่ศึกษา ดูงานแก่บุคคลทั่วไป และบริหารด้านวิชาการ  รวมทั้งมีแปลงขยายพันธุ์มันสำปะหลังสำหรับบริการเกษตรกร  และมีโครงการ  Food  Bank  เพื่อสนับสนุนโครงการอาหารกลางวันโรงเรียนในสังกัดสำนักงานการศึกษาขั้นพื้น ฐานจะเห็นได้ว่า  วิทยาลัยได้มุ่งมั่นที่จะพัฒนาสถาบัน พัฒนาผู้เรียน   พัฒนาบุคลากรให้มีประสิทธิภาพ จัดการเรียนการสอนให้ผู้เรียน  มีความรู้  ความสามารถ นำความรู้ไปใช้ประโยชน์ในชีวิตประจำวัน  เพื่อประกอบอาชีพ หรือช่วยเหลือพัฒนาชุมชนได้  ส่งเสริมให้ผู้เรียนมีความรู้ผ่านเกณฑ์มาตรฐานวิชาชีพ   มีคุณธรรมจริยธรรมและค่านิยมที่ถูกต้องดีงาม  ซึ่งตลอดระยะเวลา 20 กว่าปีที่ผ่านมาวิทยาลัยฯมีส่วนรับใช้สังคมในหลาย ๆ ด้าน  ร่วมมือร่วมใจกันพัฒนาสถาบันและชุมชน  เพื่อให้ได้มาตรฐานตามระบบประกันคุณภาพ ซึ่งส่งผลให้วิทยาลัยได้รับการยอมรับจากผู้ปกครอง และชุมชน ไว้วางใจส่งบุตรหลานมาเรียนเพิ่มขึ้นทุกปี ปัจจุบันมีนักเรียนนักศึกษา 1,430 คน  และได้รับการยอมรับจากหน่วยงานอื่น ชุมชนต่าง ๆ เป็นอย่างดี ซึ่งวิทยาลัยฯได้มุ่งมั่นที่จะปฏิบัติภารกิจในการจัดการศึกษาและบริหารสถาน ศึกษา ตามที่ได้กำหนด ปรัชญา  ของสถานศึกษา
หลักสูตรปริญญาตรี (ต่อเนื่อง).
รับนักศึกษาจบปวส. เกษตรศาสตร์ หรือ พืชศาสตร์
วิทยาลัยเกษตรและเทคโนโลยีร้อยเอ็ด
ฟาโรห์ซิพตาห์(ราชวงศ์ที่ 19)
ฟาโรห์แรเมซีสที่ 8
ฟาโรห์อูเซอร์มาเร อังค์เอนอามุน แรเมซีสที่ 8 เป็นที่เจ็ดของฟาโรห์ ราชวงศ์ที่ยี่สิบของราชอาณาจักรใหม่ของอียิปต์โบราณและเป็นหนึ่งในบุตรคนสุดสุดท้ายของฟาโรห์แรเมซีสที่ 3
เป็นฟาโรห์แต่เพียงผู้เดียวของราชวงศ์ที่ยี่สิบมีหลุมฝังศพยังไม่ได้รับการยืนยันแน่นอนในหุบเขากษัตริย์ แต่นักวิชาการบางคนบอกว่าหลุมฝังศพของเจ้าชาย เมนทูเฮาเคปซาฟ ในสุสาน KV19 ลูกชายของฟาโรห์แรเมซีสทรงเครื่องเริ่มต้นเดิมสำหรับฟาโรห์แรเมซีส VIII แต่ พิสูจน์แล้วว่าไม่เหมาะสมเมื่อเขากลายเป็นกษัตริย์ในสิทธิของเขา ทุกทีมอียิปต์ของนักวิจัยนำโดย Afifi Rohiem ภายใต้การดูแลของ ดร, ซาฮิ ฮาวาสกำลังมองหาหลุมฝังศพของฟาโรห์
พระเจ้าราชวรวงศ์เธอ พระองค์เจ้าดุษฎี
พระเจ้าราชวรวงศ์เธอ พระองค์เจ้าดุษฎี (พ.ศ. 2335 — 10 กรกฎาคม พ.ศ. 2406) พระราชธิดาพระองค์ที่ 28 ในสมเด็จพระบวรราชเจ้ามหาสุรสิงหนาทประสูติแต่เจ้าจอมมารดาเสม
พระเจ้าราชวรวงศ์เธอ พระองค์เจ้าดุษฎี ประสูติเมื่อพ.ศ. 2335 เป็นพระธิดาในสมเด็จพระบวรราชเจ้ามหาสุรสิงหนาทประสูติแต่เจ้าจอมมารดาเสม ธิดาพระพิทักษ์ราชสถาน เจ้ากรมวังในพระราชวังบวรสถานมงคล
ภายหลังการสวรรคตของสมเด็จพระบวรราชเจ้ามหาสุรสิงหนาท พระองค์เจ้าดุษฎีเป็นเจ้านายฝ่ายพระราชวังบวรสถานมงคล 1 ใน 3 พระองค์ที่ได้รับพระราชทานเงินเดือน อีกสองพระองค์คือสมเด็จพระเจ้าหลานเธอ เจ้าฟ้าพิกุลทอง กรมขุนศรีสุนทรและพระเจ้าราชวรวงศ์เธอ กรมหมื่นเสนีเทพ ซึ่งแตกกต่างจากรพะองค์เจ้าพระองค์อื่น ๆ ที่จะทรงพระราชทานเฉพาะเบี้ยหวัดเท่านั้น ดังปรากฎในชุมนุมพระบรมราชาธิบายในพระบาทสมเด็จพระจอมเกล้าเจ้าอยู่หัว เรื่องการพระราชทานเบี้ยหวัดว่า
"...ต่อมาภายหลังเมื่อกรมพระราชวังไม่มีแล้ว เจ้านายในพระบวรราชวังจึงมีบัญชีเบี้ยหวัดองค์ละ ๒ ชั่งขึ้นไป ๑๐ ชั่งลงมา ตามใหญ่ตามน้อย แต่เงินเดือนมีเจ้าฟ้าพิกุลทองที่เป็นกรมขุนศรีสุนทร และกรมหมื่นเสนีเทพ และพระองค์เจ้าดุษฎีเท่านั้น..."
พระองค์เจ้าดุษฎีสิ้นพระชนม์ในรัชกาลที่ 4 เมื่อวันศุกร์ที่ 10 กรกฎาคม พ.ศ. 2406 พระชันษา 71 ปี
คิม จง-ซอ
คิม จง-ซอ (; พ.ศ. 1926 – 10 พฤศจิกายน พ.ศ. 1996) ขุนนางและขุนศึกแห่ง ราชวงศ์โชซ็อน ซึ่งมีบทบาทสำคัญในการป้องกันชายแดนทางด้านเหนือจากการรุกรานของชาวหนี่เจินซึ่งเป็นบรรพบุรุษของชาวแมนจู
คิมจงซอเกิดเมื่อ พ.ศ. 1926 ตรงกับปีที่ 9 ในรัชสมัย พระเจ้าอู แห่ง ราชวงศ์โครยอ ต่อมา ใน พ.ศ. 1976 พระเจ้าเซจงมหาราช พระราชาลำดับที่ 4 แห่งราชวงศ์โชซ็อนได้ส่งคิมจงซอไปป้องกันพรมแดนทางเหนือจากการรุกรานของชาวหนี่เจินจนได้ชัยชนะทำให้คิมจงซอเริ่มมีชื่อเสียงและอำนาจ
เมื่อ พระเจ้ามุนจง พระราชาลำดับที่ 5 เสด็จสวรรคตใน พ.ศ. 1995 พระราชโอรสของพระเจ้ามุนจงขึ้นสืบราชบัลลังก์เป็น พระเจ้าทันจง แต่เนื่องจากพระเจ้าทันจงมีพระชนมายุเพียง 12 พรรษาจึงได้มีการแต่งตั้งผู้สำเร็จราชการคือคิม จง-ซอและ ฮวัง โบ-อิน ซึ่งขณะนั้นเป็นอัครมหาเสนาบดีแต่ตัวของคิม จง-ซอต้องการขยายฐานอำนาจในราชสำนักทำให้ไปขัดขวางการขยายอำนาจของ องค์ชายซูยัง พระปิตุลา (อา) ของพระเจ้าทันจงซึ่งต่อมาคือ พระเจ้าเซโจ เช่นกันคิม จง-ซอจึงหันไปสนับสนุน องค์ชายอันพย็อง พระปิตุลาอีกองค์ของพระเจ้าทันจงเพื่อคานอำนาจขององค์ชายซูยัง
องค์ชายซูยังไม่พอพระทัยจึงได้ยกกำลังทหารไปสังหารคิมจงซอและฮวัง โบ-อินที่ พระราชวังคย็องบก เมื่อวันที่ 10 พฤศจิกายน พ.ศ. 1996 จากนั้นไม่นานองค์ชายซูยังจึงได้บีบให้พระเจ้าทันจงประทานยาพิษแก่องค์ชายอันพย็อง
อัลเบร็คท์ ฟรีดริช ดยุกแห่งปรัสเซีย
อัลเบร็คท์ ฟรีดริช ดยุกแห่งปรัสเซีย  (7 พฤษภาคม ค.ศ. 1553 - 28 สิงหาคม ค.ศ. 1618) เป็นดยุคแห่งปรัสเซียจาก ค.ศ. 1568 จนกระทั่งพระองค์สวรรคต พระองค์เป็นบุตรชายของอัลแบร์ท ดยุกแห่งปรัสเซีย และแอนนา มาเรีย แห่งเบรินวาค-ลูนิบาบัค เป็นดยุกคนที่สองและดยุกองค์สุดท้ายของราชวงศ์โฮเฮนซอลเลิร์น ดยุคแห่งแอนเบน
มาสเตอร์เชฟไทยแลนด์
มาสเตอร์เชฟ ประเทศไทย เป็นรายการเกมโชว์ทำอาหาร โดย บริษัท เฮลิโคเนีย เอช กรุ๊ป จำกัด (ในเครือเอช กรุ๊ป ) ซื้อลิขสิทธิ์จากกลุ่มเอนเดโมลชายน์ (ปัจจุบันถูกซื้อกิจการโดยกลุ่มแบนิเจย์) มาผลิตในรูปแบบของประเทศไทย ออกอากาศครั้งแรกในเดือนมิถุนายน พ.ศ. 2560 ทาง ช่อง 7 เอชดี โดยเปิดรับสมัครผู้เข้าแข่งขันที่มีอายุ 18 ปีขึ้นไป จากทุกอาชีพและทุกภาคของประเทศไทยร่วมเข้าแข่งขัน ดำเนินรายการโดยปิยธิดา มิตรธีรโรจน์ (คุณป๊อก) และมีกรรมการคือ หม่อมหลวงภาสันต์ สวัสดิวัตน์ (หม่อมอิงค์), หม่อมหลวงขวัญทิพย์ เทวกุล (เชฟป้อม) และ พงษ์ธวัช เฉลิมกิตติชัย (เชฟเอียน)
รอบคัดเลือก (Auditions).
คัดเลือกรอบที่ 1 ทางรายการจะให้ผู้เข้าแข่งขันเตรียมอาหารเป็นเวลา 1 ชั่วโมง หลังจากนั้น ทางรายการจะให้ผู้เข้าแข่งขันทำอาหารที่เตรียมไว้พร้อมนำเสนอต่อหน้าคณะกรรมการเป็นเวลา 5 นาที เมื่อหมดเวลาคณะกรรมการจะชิมและตัดสิน โดยใช้เสียงจากกรรมการ 2 ใน 3 เสียง หรือเอกฉันท์เป็นที่สิ้นสุด หาก 2 ใน 3 เสียงให้ไม่ผ่าน ผู้เข้าแข่งขันคนนั้นจะตกรอบทันที แต่ในทางกลับกัน หาก 2 ใน 3 เสียงให้ผ่าน ผู้เข้าแข่งขันคนนั้นจะได้รับผ้ากันเปื้อนของรายการเพื่อเป็นสัญลักษณ์ว่า ผู้เข้าแข่งขันคนนั้นเข้าสู่รอบต่อไปทันที ในฤดูกาลที่ 2 และ 3 ผู้เข้าแข่งขันต้องทำอาหารตามวัตถุดิบหลักที่กำหนด หากทำได้เป็นที่พึงพอใจของคณะกรรมการจะได้รับผ้ากันเปื้อนและเข้าสู่รอบต่อไป ในฤดูกาลที่ 4 ผู้เข้าแข่งขันจะถูกแบ่งกลุ่มและแข่งขันตามความถนัดของตัวเองและจะผ่านเข้ารอบต่อไปถ้าทำอาหารได้ดีที่สุด โดยแต่ละกลุ่มอาจจะมีผู้ผ่านเข้ารอบได้หลายคน
คัดเลือกรอบที่ 2 ในรอบนี้จะเป็นการทดสอบทักษะพื้นฐานในการทำอาหาร โดยในฤดูกาลที่ 1 นั้นจะเป็นการทดสอบการหั่นขิง โดยจะมีการคัดเลือกผู้เข้าแข่งขันจำนวนหนึ่งเพื่อเข้าสู่การแข่งขันในรอบต่อไป และในรอบต่อไปจะให้ผู้เข้าแข่งขันทำอาหาร 1 จาน โดยที่ทางรายการจะกำหนดวัตถุดิบหลักและระยะเวลาในการทำอาหารให้ผู้เข้าแข่งขัน และผู้เข้าแข่งขันสามารถเลือกวัตถุดิบอื่นเพื่อใช้ประกอบอาหารได้ภายในเวลา 3 นาที หลังจากนั้นกรรมการจะตัดสินและประกาศผู้เข้าแข่งขันที่จะได้ผ่านเข้าสู่การแข่งขันรอบต่อไปที่มาสเตอร์เชฟคิทเชน
รอบกล่องปริศนา (Mystery Box).
ผู้เข้าแข่งขันจะต้องทำอาหาร 1 จานจากวัตถุดิบในกล่องปริศนาและวัตถุดิบเสริมที่จัดเตรียมไว้ให้เท่านั้น โดยคณะกรรมการจะทำการคัดเลือกอาหารจำนวน 3 จานที่ดีที่สุดและเลือกจานที่ดีที่สุดจาก 3 จานดังกล่าวเพียง 1 จานเท่านั้น โดยผู้เข้าแข่งขันที่เป็นผู้ชนะในรอบนี้จะได้รับสิทธิพิเศษแตกต่างกันออกไปในแต่ละรอบ และจะไม่มีการคัดออกใด ๆ ในรอบนี้ ยกเว้นในบางรอบที่อาจมีการคัดออกในรอบนี้โดยกรรมการจะแจ้งให้ทราบทุกครั้งหากมีการคัดออกในรอบนี้
รอบทดสอบความคิดสร้างสรรค์ (Invention Test).
ผู้เข้าแข่งขันจะต้องทำอาหาร 1 จานจากโจทย์และวัตถุดิบหลักที่กำหนดให้และต้องทำให้เสร็จภายในเวลาที่กำหนด โดยผู้เข้าแข่งขันสามารถเลือกวัตถุดิบที่จำเป็นต้องใช้ภายในเวลา 3 นาทีจากห้องจัดเก็บอาหาร (Food Pantry) ของมาสเตอร์เชฟ ผู้เข้าแข่งขัน 2 คนที่ทำอาหารได้ดีที่สุดจะได้เป็นหัวหน้าทีมในการแข่งขันรอบการแข่งขันแบบทีมต่อไป ส่วนผู้เข้าแข่งขันที่ทำอาหารได้แย่ที่สุดจะถูกคัดออกจากการแข่งขัน
รอบการแข่งขันแบบทีม (Team Challenge).
ผู้เข้าแข่งขันที่เป็นหัวหน้าทีมจะมีสิทธิเลือกผู้เข้าแข่งขันคนอื่นเข้าสู่ทีม โดยผู้ชนะอันดับ 1 จากรอบทดสอบความคิดสร้างสรรค์จะได้สิทธิในการเลือกสมาชิกทีมก่อน และมีสิทธิที่จะเลือกผู้เข้าแข่งขันคนสุดท้ายที่ยังไม่ได้ถูกเลือกเข้าสู่ทีมให้กับอีกทีมหนึ่ง หรือเลือกที่จะเก็บไว้ในทีมตัวเองก็ได้ ในรอบนี้ทั้ง 2 ทีมจะต้องทำอาหารให้กับผู้ลงคะแนนที่ทางรายการเชิญมาในสถานการณ์และวัตถุดิบหลักที่แตกต่างกันในแต่ละรอบ โดยผลแพ้หรือชนะนั้นจะมาจากการที่ผู้ลงคะแนนเลือกที่จะให้คะแนนทีมใดทีมหนึ่งเป็นจำนวนมากกว่าครึ่งหนึ่งของจำนวนผู้ลงคะแนนทั้งหมด โดยทีมที่ชนะจะได้ผ่านเข้าสู่รอบต่อไปทันที ส่วนทีมที่แพ้นั้นจะต้องแข่งขันในรอบทดสอบความละเอียดและแม่นยำอีกครั้งเพื่อหาผู้เข้าแข่งขันที่ต้องออกจากการแข่งขันต่อไป
ทีมที่แพ้ในรอบการแข่งขันแบบทีมจะต้องมาแข่งขันในรอบทดสอบความละเอียดและแม่นยำอีกครั้ง เพื่อหาผู้ที่ต้องออกจากแข่งขันอย่างน้อย 1 คน ในบางรอบหัวหน้าของทีมที่แพ้ หรือหัวหน้าทีมของทีมที่ชนะในการแข่งขันในรอบการแข่งขันแบบทีมสามารถเลือกผู้เข้าแข่งขันหรือตัวเองเพื่อผ่านเข้าสู่รอบต่อไปได้โดยไม่ต้องแข่งขันในรอบทดสอบความละเอียดและแม่นยำ ส่วนผู้เข้าแข่งขันที่ทำอาหารได้แย่ที่สุดจะถูกคัดออกจากการแข่งขัน
รอบกำจัดคนออก (Elimination Test).
ทีมที่แพ้ในรอบการแข่งขันแบบทีม จะต้องเข้ามาแข่งขันในรอบกำจัดคนออก เพื่อหาผู้ที่ออกจากการแข่งขันอย่างน้อย 1 คน โดยผู้เข้าแข่งขันจะต้องแข่งกันทำอาหารให้สมบูรณ์ที่สุดและเร็วที่สุด โดยตัดสินจาก การชูวัตถุดิบ รสชาติของอาหาร ความคิดสร้างสรรค์ และการจัดการเวลา ถ้าผู้เข้าแข่งขันคนใดทำอาหารเสร็จเป็นคนแรก และวิ่งไปกดปุ่มยุติการแข่งขัน ถือว่า การแข่งขันจะสิ้นสุดลงทันที และมีเวลาให้ผู้เข้าแข่งขันคนอื่นๆ จัดจานอาหารให้เสร็จสมบูรณ์ภายใน 2 นาที ผู้เข้าแข่งขันที่ทำอาหารได้แย่ที่สุดจะถูกคัดออกจากการแข่งขัน
มักเกิดขึ้นเป็นบางกรณี เช่น การเปลี่ยนรอบกล่องปริศนา เป็นกล่องดำ และจะต้องมีผู้ถูกคัดออกจากการแข่งขันหรือเปลี่ยนกล่องปริศนาเป็นรอบ "โอกาสครั้งที่สอง" ให้สำหรับผู้เข้าแข่งขันที่ตกรอบไปแล้วได้รับโอกาสแข่งขันและกลับเข้าสู่การแข่งขันอีกครั้งหนึ่ง
คิมจงซอ
Carnegiea
ฮวังโบ อิน
ฮวัง โบ-อิน (, พ.ศ. 1930 – 10 พฤศจิกายน พ.ศ. 1996) อัครมหาเสนาบดีแห่งโชซ็อนในรัชสมัยพระเจ้ามุนจงและพระเจ้าทันจงระหว่าง พ.ศ. 1994 – พ.ศ. 1996
วีเวรียอา
วีเวรียอา  ไดโนเสาร์คอยาวชนิดหนึ่ง ถูกค้นพบในสถานที่ ๆ เป็นประเทศฝรั่งเศสในยุคปัจจุบัน มีอายุอยู่ราวยุคจูแรสซิกตอนปลาย มีชนิดต้นแบบ คือ "Vouivria damparisensis"
วีเวรียอา ถูกค้นพบเป็นซากดึกดำบรรพ์ตั้งแต่เดือนเมษายน ค.ศ. 1934 ที่หมู่บ้านดงปารีส์ ในแคว้นฟร็องช์-กงเต ทางภาคตะวันออกของฝรั่งเศส แต่ไม่ได้รับการศึกษาต่อ โดยถูกเก็บไว้ในพิพิธภัณฑ์ประวัติศาสตร์ธรรมชาติปารีส และถูกระบุว่าเป็น "ไดโนเสาร์แห่งดงปารีส์" เท่านั้น ต่อมาในต้นปี ค.ศ. 2017 ได้มีการศึกษาจากคณะนักบรรพชีวินวิทยาแห่งราชวิทยาลัยลอนดอน ของประเทศอังกฤษ จึงได้ประกาศว่าเป็นไดโนเสาร์คอยาว หรือซอโรพอดชนิดใหม่
โดยชื่อ "วิเวรียอา" ("Vouivria") ที่ใช้เป็นชื่อสกุลด้วย มาจากภาษาฝรั่งเศสโบราณคำว่า "La vouivre" (ลา วีเวรอะ) ที่มีรากศัพท์มาจากภาษาละตินที่ใช้เรียกงูพิษจำพวกงูพิษเขี้ยวพับ ซึ่งมีความหมายถึงปีกของไวเวิร์น มังกรตามนิทานพื้นบ้าน และชื่อวิทยาศาสตร์ "damparisensis" (ดงปารีเซ็นซิส) ตั้งขึ้นเพื่อเป็นเกียรติแก่สถานที่ค้นพบ คือ หมู่บ้านดงปารีส์
มีความยาวตั้งแต่ปลายจมูกจรดปลายหาง 15 เมตร มีลำตัวมหึมาน้ำหนักประมาณ 15,000 กิโลกรัม มีอายุอยู่ราว 160 ล้านปีก่อน ตรงกัยยุคจูแรสซิกตอนปลาย กินอาหารจำพวกใบเฟิร์นโบราณ และสนโคนิเฟอร์โบราณ ซึ่งในยุคนั้นทวีปยุโรป ยังมีสภาพเป็นเกาะแก่งต่าง ๆ ไม่ได้รวมกันเป็นผืนแผ่นดินใหญ่อย่างยุคปัจจุบัน
Vouivria damparisensis
นัฐวุฒิ พูนพิริยะ ชื่อเล่น บาส เกิดเมื่อวันที่ 12 มีนาคม พ.ศ. 2524 เป็นผู้กำกับภาพยนตร์ชาวไทยผลงานสร้างชื่ออย่าง เคาท์ดาวน์ โดยคว้ารางวัลรางวัลภาพยนตร์แห่งชาติ สุพรรณหงส์ ครั้งที่ 22 จำนวนสามรางวัล หลังจากนั้นในปี 2560 ปล่อยภาพยนตร์ ฉลาดเกมส์โกง ในสังกัด จีดีเอช ห้าห้าเก้า